Diari Oficial de la Generalitat Valenciana


Sumari del DOGV 4708, del 09-03-2004 (2004/2091)

Informació pública de la reparcel·lació i del compte de liquidació provisional i del pla de reforma interior modificat de la unitat d'execució U-4, la Serratella.
------------------------------------------------------------------------------------------------------------------------------------------------------------------

### Dades del document

Número de DOGV
:   4708

Data del DOGV
:   09-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/2091


Organisme emissor
:   Ajuntament d'Onda

Tipus de document
:   Anunci

Informació pública de la reparcel·lació i del compte de liquidació provisional i del pla de reforma interior modificat de la unitat d'execució U-4, la Serratella. [2004/Q2091]
  
En virtut del que establixen els articles 46, 52 i 69.1.a de la Llei 6/1994, de 15 de novembre, Reguladora de l'Activitat Urbanística Valenciana (LRAU), s'ha disposat sotmetre a exposició pública, pel període de 20 dies hàbils, el projecte de reparcel·lació, el compte de liquidació provisional i el pla de reforma interior modificat de la unitat d'execució en sòl urbà residencial U-4, la Serratella, promoguts per l'Ajuntament d'Onda per al desenvolupament per gestió directa, als efectes de la presentació d'al·legacions o observacions amb caràcter previ a l'aprovació definitiva.
  
El termini de 20 dies als efectes de presentar al·legacions o observacions començarà a transcórrer des de la darrera data de publicació de l'anunci d'exposició pública en el Levante de Castellón o en el Diari Oficial de la Generalitat Valenciana, o des de la data de recepció del present avís si l'anunci ja s'haguera publicat en els mitjans esmentats.
  
En relació amb el projecte de reparcel·lació i el compte de liquidació provisional d'este, se us informa que este tràmit d'audiència s'ampliarà per 10 dies hàbils més, amb la publicació corresponent i l'avís individualitzat, si apareixen titulars registrals no tinguts en compte en elaborar el projecte exposat o per la introducció de modificacions que, en relació amb este projecte, s'acorden durant la tramitació. Una vegada resolts els tràmits d'informació pública i les al·legacions, la Comissió de Govern municipal en procedirà a l'aprovació definitiva, com a òrgan competent de conformitat amb el Decret de l'Alcaldia número 1.172/2003, de 24 de juny, pel qual es delega en este òrgan l'aprovació dels instruments de gestió urbanística.
  
Així mateix, s'informa que el pla de reforma interior exposat al públic suposa un modificat al pla aprovat juntament amb el programa d'actuació integrada de la unitat d'execució U-4, i serà objecte d'aprovació provisional pel Ple de l'Ajuntament una vegada resolt el tràmit d'exposició pública i al·legacions, posteriorment serà remés a la Conselleria de Territori i Habitatge interessant-ne l'aprovació definitiva, per implicar modificacions de l'ordenació urbanística aprovada per òrgans de la Generalitat.
  
També s'informa que durant la present exposició pública, i fins que siga ferm l'acord aprovatori del projecte de reparcel·lació, queda suspés l'atorgament de llicències a la unitat d'execució a què es fa referència.
  
La vista de l'expedient la podreu efectuar si ho desitgeu a la tercera planta de l'ajuntament (Secció d'Ordenació del Territori), en horari d'oficines, d'11.30 hores a 14.30 hores.